

VLADA REPUBLIKE HRVATSKE

Zagreb, 2. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkoj obuci i vježbama u 2023. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 69. stavka 4. Zakona o obrani („Narodne novine“, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), uz prethodnu suglasnost Predsjednika Republike Hrvatske, Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

#### O D L U K U

**o prelasku granice Republike Hrvatske**

**oružanih snaga država saveznica i Oružanih snaga Republike Hrvatske**

**radi sudjelovanja na zajedničkoj obuci i vježbama u 2023. godini**

**I.**

Odobrava se prelazak granice Republike Hrvatske oružanim snagama država saveznica (država članica NATO-a i država Partnerstva za mir) radi obuke i vježbi s Oružanim snagama Republike Hrvatske koje će se održati u Republici Hrvatskoj u 2023. godini, kako slijedi:

1. obuka u Republici Hrvatskoj

* „AIRWEEKs”
* Akro-skupina Red Arrows Kraljevskog ratnog zrakoplovstva Ujedinjenog Kraljevstva Velike Britanije i Sjeverne Irske
* Obuka u okviru Međunarodnog središta za specijalne zračne operacije (MSAP-TC)

1. vježbe u Republici Hrvatskoj

* „BAYONET APEX“
* „MADRIGAL 23“
* „ŠTIT 23“
* „NEW BASTION 23-1“
* „SHARP LYNX 23“
* „SIGURNOST 23“
* „ADRIATIC PARTNERSHIP MIO VBSS EXERCISE 23”
* „ASTRAL KNIGHT 23“
* „IMMEDIATE RESPONSE 23“
* „LAUFER 23“
* „STRONG BASTION 23“
* „POSKOK 23”
* „SAVA STAR 23”
* „ADRIATIC PARTNERSHIP MCM/Dive 23“
* „SAREX 23”
* „HARPUN 23“
* „NEW BASTION 23-2“
* „BAYONET READY“
* „BAYONET FROST“
* „CYBER COALITION 23”
* „INTEGRATED RESOLVE 23“.

**II.**

Odobrava se prelazak granice Republike Hrvatske Oružanim snagama Republike Hrvatske radi vježbi s oružanim snagama država saveznica (država članica NATO-a i država Partnerstva za mir) koje će se održati u inozemstvu u 2023. godini, kako slijedi:

* „ORION 23“
* „STEADFAST COBALT 23“
* „RAMSTEIN DUST 23“
* „COBALT CLOUD 23 “
* „TORREJON ADVANTAGE 23“
* „NEW BASTION 23-1“
* „RAMSTEIN AMBITION 23“
* „CYBER NET 23“
* „SIGURNOST 23“
* „ITA MINEX 23“
* „STEADFAST FOUNT 23”
* „IMMEDIATE RESPONSE 23“
* „STEADFAST INTEREST 23“
* „UNIFIED VISION 23“
* „SABER GUARDIAN 23“
* „ADRIATIC STRIKE 23“
* „ADRION 23 CAX “
* „ADRION 23 LIVEX “
* „SAFETY FUEL 23“
* „SAFETY TRANSPORT 23“
* „STRONG BASTION 23“
* „IEL MILU 23“
* „JOINT COOPERATION 23“
* „MAGEX 23“
* „MOV CON MILU 23“
* „CWIX 23”
* „LIVEX STEINFELD 23“
* „AMBER MIST“
* „NATO C-UAS“
* „DYNAMIC MOVE 23-2”
* „SAREX 23”
* „STEADFAST FLOW 23“
* „SABER JUNCTION 23“
* „JACKAL CAVE 23“
* „STEADFAST JUPITER 23“
* „SHARP LYNX 23“
* „SALWATOR 23“
* „STEADFAST JACKAL 23“
* „ROYAL BLACK HAWK 23“
* „NEW BASTION 23-2“
* „CYBER COALITION 23”
* „MILEX 23“
* „DECI 23“
* „CEDC 23“.

**III.**

Ova Odluka stupa na snagu danom donošenja.

P R E D S J E D N I K

mr. sc. Andrej Plenković

KLASA:

URBROJ:

Zagreb,

**O B R A Z L O Ž E N J E**

**Točka I.** Odobrava se prelazak granice Republike Hrvatske oružanim snagama država saveznica (država članica NATO-a i država Partnerstva za mir) radi obuke i vježbi s Oružanim snagama Republike Hrvatske koje će se održati u Republici Hrvatskoj u 2023. godini.

1. Obuka u Republici Hrvatskoj

**Obuka „AIRWEEKs“** provodit će se tijekom 2023. godine u Republici Hrvatskoj s Oružanim snagama Sjedinjenih Američkih Država. Cilj obučnih aktivnosti je dostizanje i održavanje sposobnosti i interoperabilnosti zračnih kontrolora bliske zračne potpore te uvježbavanje s avionima i helikopterima Zračnih snaga Sjedinjenih Američkih Država u Europi radi standardizacije postupaka. Aktivnost će se provoditi na vojnim lokacijama Oružanih snaga Republike Hrvatske. Oružane snage Republike Hrvatske, pored sudjelovanja u obuci, pružaju potporu zemlje domaćina.

**Akro-skupina Red Arrows Kraljevskog ratnog zrakoplovstva** Ujedinjenog Kraljevstva Velike Britanije i Sjeverne Irske posjetit će u travnju 2023. godine Republiku Hrvatsku radi njihove pripreme za nastupe u 2023. godini pod nazivom „Pre-Public Display Authority (PDA) TRG Red Arrows in Croatia“.

**Obuka u okviru Međunarodnog središta za specijalne zračne operacije (MSAP TC – Multinational Special Aviation Program Training Center)** provodit će se tijekom 2023. godine u Međunarodnom središtu za specijalne zračne operacije u vojarni „Pukovnik Mirko Vukušić“ u Zadru radi provedbe obuke pripadnika Oružanih snaga Republike Hrvatske za specijalne zračne operacije. Uz pripadnike Oružanih snaga Republike Hrvatske, na obuci sudjeluju i pripadnici oružanih snaga država članica NATO-a.

1. Vježbe u Republici Hrvatskoj

Vježba **„BAYONET APEX”** provodit će se u veljači i ožujku 2023. u Republici Hrvatskoj s pripadnicima Oružanih snaga Sjedinjenih Američkih Država. Cilj vježbe je uvježbavanje napadnih i obrambenih operacija uz provedbu gađanja na razini desetina/vod. Oružane snage Republike Hrvatske pružaju potporu zemlje domaćina.

Vježba **„MADRIGAL 23“** distribuirana je računalno potpomognuta vježba na zapovjednom mjestu brigade koja će se provesti u ožujku 2023. u Republici Hrvatskoj. Cilj vježbe je povećanje operativnih sposobnosti i uvježbavanje stožera brigade u provedbi napadnih i obrambenih operacija. Zapovjedništvo MND-C (Multinational Division Center), Mađarska bit će u ulozi nadređenog zapovjedništva divizije.

Vježba **„ŠTIT 23“** provodit će se u travnju 2023. s pripadnicima Oružanih snaga Sjedinjenih Američkih Država, Republike Slovenije, Republike Poljske i Francuske Republike. Cilj vježbe je povećanje operativnih sposobnosti postrojbi protuzračne obrane te prikaz sposobnosti uočavanja, praćenja i gađanja ciljeva u zračnom prostoru pripadnika postrojbi protuzračne obrane.

Vježba **„NEW BASTION 23-1”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u travnju 2023. tijekom koje je planirano izmještanje prednjeg zapovjednog mjesta na teritorij Republike Hrvatske. Cilj vježbe je povećanje operativnih sposobnosti i obuka borbenog stožera brigade te potpora provedbe vježbe zapovjedništva MND-C.

Vježba **„SHARP LYNX 23“** provodit će se u dvije faze. U prvoj fazi tijekom travnja 2023. provest će se uvježbavanje stožera multinacionalne bojne vojne policije u Republici Hrvatskoj s pripadnicima oružanih snaga Češke Republike, Gruzije, Slovačke Republike i Republike Poljske. Druga faza vježbe provest će se u listopadu 2023. u Češkoj Republici. Cilj vježbe je obuka pripadnika vojne policije za planiranje i provedbu zadaća tijekom združenih operacija u međunarodnom okruženju, unaprjeđenje interoperabilnosti država članica NATO-a i razvoj interoperabilnosti partnerskih zemalja.

Vježba **„SIGURNOST 23“** provodit će se u svibnju 2023. kao provjera funkcioniranja rada tijela sustava domovinske sigurnosti u odgovoru na veliki požar na otvorenom prostoru i druge vrste ugroza, kroz uvježbavanje i provjeru operativnih sposobnosti i suradnju pripadnika postrojbi Republike Hrvatske i susjednih država (Republika Slovenija, Crna Gora i Bosna i Hercegovina).

Vježba **„ADRIATIC PARTNERSHIP MIO VBSS EXERCISE 23“** provodit će se u svibnju 2023. u Republici Hrvatskoj s oružanim snagama Republike Albanije, Crne Gore, Republike Slovenije, Talijanske Republike i Sjedinjenih Američkih Država s ciljem uvježbavanja i upoznavanja s procedurama taktičke razine za operacije presretanja na moru, za operacije protiv krijumčarenja na moru te za zaštitu pomorske infrastrukture.

Vježba **„ASTRAL KNIGHT 23“** provodit će se u svibnju 2023. jednim dijelom u Republici Hrvatskoj s Oružanim snagama Sjedinjenih Američkih Država i Rumunjske s ciljem razvoja „Sustava povratka izoliranog osoblja u prijateljski nadzor“ i provedbu povratka izoliranog osoblja u prijateljski nadzor raspoloživim snagama u području operacije u sklopu integrirane protuzračne i proturaketne obrane zemalja sudionica.

Vježba **„IMMEDIATE RESPONSE 23“** provodit će se u svibnju i lipnju 2023. jednim dijelom u Republici Hrvatskoj s oružanim snagama Republike Albanije, Crne Gore, Bosne i Hercegovine, Republike Slovenije i Sjedinjenih Američkih Država s ciljem promicanja regionalne stabilnosti i suradnje, partnerskih sposobnosti i unaprjeđenje interoperabilnosti sa snagama država članica NATO-a i partnerskih zemalja kroz provedbu multilateralne vježbe usmjerene na združeni prihvat i uvođenje snaga u područje operacije te planiranje i provedbu borbenih djelovanja.

Vježba **„LAUFER 23“** provodit će se u svibnju i lipnju 2023. u Republici Hrvatskoj s pripadnicima Oružanih snaga Sjedinjenih Američkih Država i ostalih članica Američko-jadranske inicijative s ciljem generiranja i uporabe multinacionalne arhitekture s vojnoobavještajnim modulom.

Vježba **„STRONG BASTION 23”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u lipnju 2023. tijekom koje je planirano izmještanje prednjeg zapovjednog mjesta u Republiku Hrvatsku s ciljem ocjenjivanja stožera MND-C tijekom izmještanja prednjeg zapovjednog mjesta.

Vježba **„POSKOK 23“** provodit će se u Republici Hrvatskoj u srpnju 2023. s oružanim snagama Ujedinjenog Kraljevstva Velike Britanije i Sjeverne Irske i Sjedinjenih Američkih Država, tijekom koje će se provesti ocjenjivanje pripadnika specijalnih snaga u sklopu provedbe priprema za sudjelovanje u snagama brzog odgovora.

Vježba **„SAVA STAR 23“** provodit će se u Republici Hrvatskoj u rujnu 2023. s Oružanim snagama Ujedinjenog Kraljevstva Velike Britanije i Sjeverne Irske i Obrambenim snagama Mađarske s ciljem povećanja operativnih sposobnosti i interoperabilnosti kroz integraciju snaga u zajedničkom djelovanju.

Vježba **„ADRIATIC PARTNERSHIP MCM/Dive 23“** provodit će se u rujnu 2023. u Republici Hrvatskoj s oružanim snagama Sjedinjenih Američkih Država, Crne Gore, Republike Slovenije, Savezne Republike Njemačke, Republike Poljske, Helenske Republike, Talijanske Republike i Republike Albanije s ciljem uvježbavanja u planiranju i provedbi protuminskih operacija po NATO protuminskim taktikama i procedurama.

Vježba **„SAREX 23“** provodit će se u rujnu 2023. na području isključivih gospodarskih pojasa Republike Hrvatske i Talijanske Republike. Na vježbi sudjeluju posade brodova obalnih straža Republike Hrvatske i Talijanske Republike. Cilj vježbe je uvježbavanje zapovjedništava pomorskih snaga obalnih straža Republike Hrvatske i Talijanske Republike u planiranju i vođenju operacija traganja i spašavanja na moru.

Vježba **„HARPUN 23“** provodit će se u listopadu 2023. s ciljem uvježbavanja postrojbi Oružanih snaga Republike Hrvatske i oružanih snaga država saveznica u planiranju i vođenju operacija na moru (klasične operacije i asimetrične ugroze) te gađanje ciljeva na moru i u zraku, uz provedbu pomorsko-zračnog desanta.

Vježba **„NEW BASTION 23-2”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u listopadu i studenom 2023. s ciljem povećanja operativnih sposobnosti i obuke borbenog stožera brigade te potpore provedbe vježbe zapovjedništva MND-C.

Vježba **„BAYONET READY”** provodit će se u listopadu i studenome 2023. u Republici Hrvatskoj s pripadnicima Oružanih snaga Sjedinjenih Američkih Država. Cilj vježbe je uvježbavanje zračnog desanta, napadnih i obrambenih operacija uz provedbu gađanja na razini desetina/vod. Oružane snage Republike Hrvatske pružaju potporu u svojstvu zemlje domaćina.

Vježba **„BAYONET FROST”** provodit će se u studenome i prosincu 2023. u Republici Hrvatskoj s pripadnicima Oružanih snaga Sjedinjenih Američkih Država. Cilj vježbe je uvježbavanje napadnih i obrambenih operacija uz provedbu gađanja na razini desetina/vod. Oružane snage Republike Hrvatske pružaju potporu zemlje domaćina.

Vježba **„CYBER COALITION 23“** provodit će se kao simulacijska vježba u studenome i prosincu 2023. u Republici Hrvatskoj, Republici Estoniji i drugim državama članicama NATO-a s ciljem provjere dostignute razine sposobnosti Oružanih snaga Republike Hrvatske u području planiranja i organizacije kibernetičke obrane i podizanje razine znanja i ekspertize tehničkog osoblja u području kibernetičke obrane. U vježbi, pored pripadnika Oružanih snaga Republike Hrvatske, sudjeluju predstavnici drugih tijela u Republici Hrvatskoj i predstavnici država članica Europske unije i NATO-a.

Vježba **„INTEGRATED RESOLVE 23”** provodit će se u drugom polugodištu 2023. u Republici Hrvatskoj s ciljem uvježbavanja planiranja civilne i vojne operacije Europske unije provedbom procesa odlučivanja na političkoj i vojnoj razini.

**Točka II.** Odobrava se prelazak granice Republike Hrvatske Oružanim snagama Republike Hrvatske radi sudjelovanja u zajedničkim vježbama s oružanim snagama država saveznica (država članica NATO-a i država Partnerstva za mir) koje će se održati u inozemstvu u 2023. godini.

Vježba **„ORION 23“** provodit će se u veljači – ožujku te u travnju – svibnju 2023. u Francuskoj Republici s ciljem uvježbavanja za rad u NATO zapovjednoj strukturi i Zapovjedništvu komponente združenih zračnih snaga u provedbi složenijih operacija.

Vježbe **„STEADFAST COBALT 23“**, **„RAMSTEIN DUST 23“** i **„COBALT CLOUD 23“** provodit će se tijekom 2023. godine u organizaciji NATO-a. U vježbama sudjeluje satnija razmjestivog komunikacijskog modula radi potpore i osiguranja sigurnih komunikacijskih kanala.

Vježba **„TORREJON ADVANTAGE 23“** provodit će se u ožujku i listopadu 2023. u Kraljevini Španjolskoj s ciljem poboljšanja obučenosti i uvježbanosti za rad sustava za nadzor i zaštitu zračnog prostora u kriznim situacijama i ratnom sukobu u sklopu NATO Integriranog sustava zračne i raketne obrane NATINAMDS.

Vježba **„NEW BASTION 23-1”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u travnju 2023. Tijekom vježbe planirano je izmještanje prednjeg zapovjednog mjesta u Republiku Hrvatsku s ciljem povećanja operativnih sposobnosti i obuke borbenog stožera brigade te potpore provedbe vježbe zapovjedništva MND-C.

Vježba **„RAMSTEIN AMBITION 23“** provodit će se u travnju i svibnju 2023. u Saveznoj Republici Njemačkoj s ciljem uvježbavanja za rad u NATO zapovjednoj strukturi i Zapovjedništvu komponente združenih zračnih snaga u provedbi složenijih operacija.

Vježba **„CYBER NET 23“** provodit će se u travnju i svibnju 2023. u Kraljevini Nizozemskoj s ciljem uvježbavanja međunarodnog tima za brzi odgovor u reakciji na računalno sigurnosni incident.

Vježba **„SIGURNOST 23“** provodit će se u svibnju 2023. kao provjera funkcioniranja rada tijela sustava domovinske sigurnosti u odgovoru na veliki požar na otvorenom prostoru i druge vrste ugroza, kroz uvježbavanje i provjeru operativnih sposobnosti i suradnju pripadnika vatrogasnih postrojbi Republike Hrvatske i susjednih država (Republika Slovenija, Crna Gora i Bosna i Hercegovina), uz i preko granice Republike Hrvatske.

Vježba **„ITA MINEX** **23“** provodit će se u svibnju 2023. u Talijanskoj Republici s ciljem uvježbavanja planiranja i provedbe protuminskih operacija i uvježbavanja protuminskih ronitelja.

Vježba **„STEADFAST FOUNT 23“** provodit će se usvibnju 2023. kao obuka NATO snaga brzog odgovora kroz računalne sustave za koordinaciju te praćenje transporta i razmještaja snaga u području operacije.

Vježba **„IMMEDIATE RESPONSE 23“** provodit će se u svibnju i lipnju 2023. jednim dijelom u Republici Sloveniji, Bosni i Hercegovini, Crnoj Gori, Republici Kosovo i Republici Albaniji s oružanim snagama Republike Albanije, Crne Gore, Bosne i Hercegovine, Republike Slovenije i Sjedinjenih Američkih Država s ciljem promicanja regionalne stabilnosti i suradnje, partnerskih sposobnosti i unaprjeđenje interoperabilnosti sa snagama država članica NATO-a i partnerskih zemalja kroz provedbu multilateralne vježbe usmjerene na združeni prihvat i uvođenje snaga u područje operacije te planiranje i provedbu borbenih djelovanja.

Vježba **„STEADFAST INTEREST 23“** provodit će se u svibnju i lipnju 2023. u Rumunjskoj s ciljem povećanja interoperabilnosti i dostizanja vojnoobavještajnih standarda.

Vježba **„UNIFIED VISION 23“** provodit će se u svibnju i lipnju 2023. u Saveznoj Republici Njemačkoj s ciljem nastavka razvoja i unaprjeđenja NATO Združenih sposobnosti obavještajnog, motrilačkog i izvidničkog djelovanja.

Vježba **„SABER GUARDIAN 23“** provodit će se u svibnju i lipnju 2023. u Rumunjskoj s ciljem promicanja stabilnosti i sigurnosti u području Jugoistočne Europe i Crnog mora, jačanja partnerskih mogućnosti, unaprjeđenja povjerenja i razvoja interoperabilnosti između Europskog zapovjedništva Sjedinjenih Američkih Država i oružanih snaga partnerskih zemalja Jugoistočne Europe.

Vježba **„ADRIATIC STRIKE 23“** provodit će se u svibnju i lipnju 2023. u Republici Sloveniji s ciljem povećanja operativnih sposobnosti i interoperabilnosti prednjih zračnih kontrolora kroz uvježbavanja tehnika, taktika i procedura bliske zračne potpore.

Vježbe **„ADRION 23 CAX“** i **„ADRION 23 LIVEX“** provodit će se u svibnju i lipnju 2023. u Talijanskoj Republici s oružanim snagama Republike Albanije, Crne Gore, Helenskom Republikom, Talijanskom Republikom i Republikom Slovenijom s ciljem uvježbavanja NATO procedura i postupaka te razvijanja sposobnosti za planiranje i provedbu međunarodnih mornaričkih operacija odgovora na krize.

Vježba **„SAFETY FUEL 23“** provodit će se usvibnju i lipnju 2023. s ciljem obuke i uvježbavanje procedura prijema i zadaća skladištenja i distribucije goriva između oružanih snaga Savezne Republike Njemačke, Mađarske i Oružanih snaga Republike Hrvatske, uvježbavanja procedura u sklopu taktičkog prijema i raspoređivanja snaga te osiguranja održivosti.

Vježba **„SAFETY TRANSPORT 23“** provodit će se u svibnju i lipnju 2023. s ciljem obuke i uvježbavanja procedura prijema u okviru obuke snaga i povećanje interoperabilnosti između Oružanih snaga Republike Hrvatske i oružanih snaga država članica NATO-a u području pružanja prometne potpore u području operacija, potpore planiranju prijema i raspoređivanja snaga u operaciji uz razvijanje sposobnosti koordinacije s civilnim tijelima u provedbi operacije.

Vježba **„STRONG BASTION 23”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u lipnju 2023. tijekom koje je planirano izmještanje prednjeg zapovjednog mjesta u Republiku Hrvatsku s ciljem ocjenjivanja stožera MND-C tijekom izmještanja prednjeg zapovjednog mjesta.

Vježba **„IEL MILU 23”** provodit će se u lipnju 2023. u Rumunjskoj s oružanim snagama država članica NATO-a i Republike Gruzije s ciljem povećanja operativnih sposobnosti, uvježbavanja sastavnica kroz planiranje i provedbu operacija u višenacionalnom okružju.

Vježba **„JOINT COOPERATION 23“** provodit će se u lipnju 2023. u Saveznoj Republici Njemačkoj s oružanim snagama državama članicama NATO-a i EU-a s ciljem povećanja operativnih sposobnosti i interoperabilnosti CIMIC tima.

Vježba **„MAGEX 23“** provodit će se u lipnju 2023. u Saveznoj Republici Njemačkoj s ciljem uvježbavanja za rad u NATO zapovjednoj strukturi i Zapovjedništvu komponente združenih zračnih snaga u provedbi složenijih operacija.

Vježba **„MOV CON MILU 23“** provodit će se ulipnju 2023. s ciljem obuke snaga i povećanja sposobnosti Oružanih snaga Republike Hrvatske u planiranju, upravljanju i provedbi prometne potpore.

Vježba **„CWIX 23“** provodit će se u lipnju 2023. u Republici Poljskoj s ciljem testiranja, procjene i poboljšanja interoperabilnosti između NATO i nacionalnih komunikacijsko-informacijskih sustava s posebnim naglaskom na sustave koji će biti korišteni u NATO vođenim operacijama.

Vježba **„LIVEX STEINFELD 23“** provodit će se u srpnju 2023. u Republici Austriji, kao nacionalna vježba Terezijanske vojne akademije na temu osiguranja i napada na operativno područje. Vježba je prvenstveno namijenjena sudjelovanju vojnih kadeta.

Vježba **„AMBER MIST“** provodit će se u kolovozu i rujnu 2023. u Republici Litvi s ciljem uvježbavanja međunarodnog tima za brzi odgovor u reakciji na računalno sigurnosni incident.

Vježba **„NATO C-UAS ”** provodit će se u rujnu 2023. u Kraljevini Nizozemskoj. Oružane snage Republike Hrvatske sudjeluju s ciljem usvajanja znanja i prikupljanja potrebnih informacija o novim tehnologijama kao preduvjetu za razvoj potrebnih sposobnosti za uspješnu borbu protiv besposadnih zrakoplovnih sustava.

Vježba **„DYNAMIC MOVE 23-2“** provodit će se u rujnu 2023. u Talijanskoj Republici s ciljem obuke stožernog osoblja u minskom ratovanju i desantnim operacijama.

Vježba **„SAREX 23“** provodit će se u rujnu 2023. na području isključivih gospodarskih pojasa Republike Hrvatske i Talijanske Republike. Na vježbi sudjeluju posade brodova obalnih straža Republike Hrvatske i Talijanske Republike s ciljem uvježbavanja zapovjedništava pomorskih snaga obalnih straža Republike Hrvatske i Talijanske Republike u planiranju i vođenju operacija traganja i spašavanja na moru.

Vježba **„STEADFAST FLOW 23“** provodit će se urujnu 2023. u Republici Turskoj s ciljem obuke kroz računalne sustave za koordinaciju, praćenje transporta i razmještaja snaga u području operacije.

Vježba **„SABER JUNCTION 23“** provodit će se u rujnu 2023. u Saveznoj Republici Njemačkoj s ciljem uvježbavanja skupine za psihološko-informacijske operacije u međunarodnom okružju.

Vježba **“JACKAL CAVE 23”** provodit će se u rujnu 2023. u Mađarskoj s ciljem uvježbavanja stožernog osoblja regionalnog zapovjedništva specijalnih snaga u sklopu provedbe priprema za sudjelovanje i provedbu stožernih funkcija.

Vježba **“STEADFAST JUPITER 23”** provodit će se u rujnu i listopadu 2023. u Republici Poljskoj s ciljem razvoja interoperabilnosti, uvježbavanja planiranja i provedbe specijalnih operacija u združenom međunarodnom okružju i ocjenjivanja operativnih sposobnosti stožernog osoblja.

Vježba **„SHARP LYNX 23“** provodit će se u dvije faze. U prvoj fazi u travnju 2023. provest će se uvježbavanje stožera multinacionalne bojne vojne policije u Republici Hrvatskoj s pripadnicima oružanih snaga Češke Republike, Gruzije, Slovačke Republike i Republike Poljske. Druga faza vježbe provest će se u listopadu 2023. u Češkoj Republici. Cilj vježbe je obuka pripadnika vojne policije za planiranje i vođenje zadaća tijekom združenih operacija u međunarodnom okruženju te unaprjeđenje interoperabilnosti država članica NATO-a i partnerskih zemalja.

Vježba **“SALWATOR 23”** provodit će se u listopadu 2023. u Republici Poljskoj s ciljem ocjenjivanja dostignutih operativnih sposobnosti stožernog osoblja u razvoju interoperabilnosti, planiranju i provedbi specijalnih operacija u združenom međunarodnom okružju.

Vježba **“STEADFAST JACKAL 23“** provodit će se u listopadu 2023. u Mađarskoj, s ciljem unaprjeđenja operativnih sposobnosti ustrojstvenih jedinica regionalnog zapovjedništva specijalnih snaga uz razvoj interoperabilnosti.

Vježba **„ROYAL BLACK HAWK 23“** provodit će se u listopadu 2023. u Francuskoj Republicis ciljem povećanja operativnih sposobnosti i interoperabilnosti prednjih zračnih kontrolora kroz uvježbavanja tehnika, taktika i procedura bliske zračne potpore.

Vježba **„NEW BASTION 23-2”** distribuirana je računalno potpomognuta vježba na zapovjednom mjestu MND-C (Multinational Division Centar) koja će se provesti u listopadu i studenom 2023 u Mađarskoj s ciljem povećanja operativnih sposobnosti i obuka borbenog stožera brigade, te potpore provedbe vježbe zapovjedništva MND-C.

Vježba **„CYBER COALITION 23“** provodit će se kao simulacijska vježba u studenome i prosincu 2023. u Republici Hrvatskoj, Republici Estoniji i drugim državama članicama NATO-a s ciljem provjere dostignute razine sposobnosti Oružanih snaga Republike Hrvatske u području planiranja i organizacije kibernetičke obrane te podizanje razine znanja i ekspertize tehničkog osoblja u području kibernetičke obrane. U vježbi pored pripadnika Oružanih snaga Republike Hrvatske sudjeluju i predstavnici drugih tijela u Republici Hrvatskoj i predstavnici država članica Europske unije i NATO-a.

Vježba **„MILEX 23”** provodit će se u 2023. godini u EU članici s ciljem uvježbavanja stožernog osoblja na strateškoj i operativnoj razini u planiranju EU operacija te uvježbavanje sustava zapovijedanja i nadzora između Operativnog zapovjedništva i Zapovjedništva snaga.

Vježba **„DECI 23“** provodit će se u 2023. godini u EU članici s ciljem promicanja regionalne stabilnosti i suradnje, jačanje partnerskih sposobnosti u području civilno-vojne suradnje i upravljanje kriznim situacijama u okviru DECI inicijative.

Vježba **„CEDC 23“** provodit će se u 2023. godini u EU članici s ciljem promicanja regionalne stabilnosti i suradnje, jačanje partnerskih sposobnosti u području civilno-vojne suradnje i upravljanje kriznim situacijama.

**Točka III.** Određuje se stupanje na snagu ove Odluke.